Els actes del centenari de la siderúrgia continuen amb la conferència “Els Bombardejos de la Siderúrgia en la Guerra Civil”
07 d’abril 2017

​![](/media/m2zpa4os/93_c_img-20170405-wa0051.jpg)  

La conferència _Els bombardejos de la Siderúrgia en la Guerra Civil_ estrena el cicle de col·loquis sobre la història de la siderúrgia que se celebraran durant tot l'any en commemoració del centenari de la factoria. En este acte, celebrat en el Casino Vell dimecres 5 d’abril, es va mostrar una rèplica de la bandera republicana com a homenatge dels treballadors i les treballadores de la fàbrica a la brigada Klement _Gottwald_ constituïda pels voluntaris de nacionalitat txeca i alemanya, que defensaren els Alts Forns dels bombardejos durant la guerra civil espanyola.

El delegat de Cultura, José Manuel Tarazona, que va assistir a la conferència, va agrair a José Manuel Palomar per “**l'excel·lent conferència sobre els bombardejos i per portar la rèplica de la bandera**” i a José Ramón Carbonell “**per la seua col·laboració i coordinació ja que ha sigut fonamental per a dur a terme esta xarrada**”.

En la conferència es va parlar de com van afectar els bombardejos que van patir els dos nuclis urbans de Sagunt durant la guerra civil espanyola, especialment al Port de Sagunt pel seu emplaçament estratègic i per la indústria siderúrgica, entre altres coses. En total s'ha documentat que van ser 123 els bombardejos aeris que van afectar la ciutat de forma directa des de març de 1937 fins al mateix mes de 1939, a més dels molts atacs navals.

La següent conferència tindrà lloc també en el Casino Vell el pròxim 10 de maig a les 19 hores on es presentarà el llibre _Naviera Sota y Aznar: La Línea Sota_ de Roberto Hernández. Però abans se celebrarà una taula redona sobre _Vida Quotidiana i Siderúrgia_ en el Centre Cívic Antic Sanatori el 2 de maig moderada per Pedro Luis Alonso i en la qual participarà Evangelina Rodríguez, Carmen Leal i Vicente Sanjosé.

L'ampli programa per a commemorar el centenari de la siderúrgia comprén altres conferències, exposicions, cinema, música i s'estendrà fins a desembre. Com a plat fort, la companyia Passió per Sagunt posarà en escena els dies 27, 28 i 29 d'octubre l'obra _La Ciudad Factoría_ amb text d'Albert Forment i dirigida per Amparo Vayá.

![](/media/eaqcqdrx/93_c_fb_img_1491426783294.jpg)  

*   [](http://www.facebook.com/sharer.php?u=https://aytosagunto.es/va/actualitat/els-actes-del-centenari-de-la-siderurgia-continuen-amb-la-conferencia-els-bombardejos-de-la-siderurgia-en-la-guerra-civil/ "Facebook")
*   [](http://twitter.com/share?url=https://aytosagunto.es/va/actualitat/els-actes-del-centenari-de-la-siderurgia-continuen-amb-la-conferencia-els-bombardejos-de-la-siderurgia-en-la-guerra-civil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-actes-del-centenari-de-la-siderurgia-continuen-amb-la-conferencia-els-bombardejos-de-la-siderurgia-en-la-guerra-civil/ "Linked In")
*   [](mailto:?body=https://aytosagunto.es/va/actualitat/els-actes-del-centenari-de-la-siderurgia-continuen-amb-la-conferencia-els-bombardejos-de-la-siderurgia-en-la-guerra-civil/)